作者：侯置
词牌/韵律：凤皇台上忆吹箫・凤凰台上忆吹箫

paragraphs: 尘暗双凫，菊明山径，何妨倦羽知还。
最好是，诗翁醉后，瓶罄罍乾。
一笑东风打耳，心无竞、远与春间。
时时地，觅伴访梅，寻胜登山。
清时俊材定用，看捧诏春郊，月露濡鞍。
况表识、买臣贵骨，琴瑟逾欢。
好向玉堂视草，金章映、莱子衣斑。
山人去，蕙帐夜雨空寒。